title: 2007 m. birželio 21 d. Komisijos direktyva 2007/37/EB, iš dalies keičianti Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo I ir III priedus (Tekstas svarbus EEE)

text:
22.6.2007

               LT

               Europos Sąjungos oficialusis leidinys

               L 161/60

      KOMISIJOS DIREKTYVA 2007/37/EB
   2007 m. birželio 21 d.
   iš dalies keičianti Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo I ir III priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (1), ypač į jos 13 straipsnio 2 dalies antrąją įtrauką,
   kadangi:

               (1)

               2006 m. gegužės 17 d. Europos Parlamento ir Tarybos direktyva 2006/40/EB dėl dujų, išmetamų iš motorinių transporto priemonių oro kondicionavimo sistemų, ir iš dalies keičianti Tarybos direktyvą 70/156/EEB (2) – tai viena iš EB tipo patvirtinimo procedūros, nustatytos Direktyvoje 70/156/EEB, atskirųjų direktyvų.

               (2)

               Direktyva 2006/40/EB reikalaujama, kad būtų suteiktas transporto priemonių su oro kondicionavimo sistemomis, kuriose pagal paskirtį turi būti fluorintų šiltnamio efektą sukeliančių dujų, kurių sukeliamo globalinio šiltėjimo potencialas yra didesnis negu 150, tipo patvirtinimas atsižvelgiant į dujas, išmetamas iš oro kondicionavimo sistemų.

               (3)

               Nustačius EB tipo patvirtinimo procedūrą ir priėmus 2007 m. birželio 21 d. Komisijos reglamentą (EB) Nr. 706/2007, nustatantį pagal Europos Parlamento ir Tarybos direktyvą 2006/40/EB transporto priemonių EB tipo patvirtinimo administracines nuostatas ir suderintą tam tikrų oro kondicionavimo sistemų nuotėkio kiekio matavimo bandymą (3), būtina papildyti naujais elementais Direktyvos 70/156/EEB I priede pateiktą informacijos sąrašą ir tos direktyvos III priede pateikto informacinio dokumento transporto priemonės EB tipo patvirtinimui gauti reikalavimus.

               (4)

               Siekiant užtikrinti EB tipo patvirtinimo procedūros darnumą, šioje direktyvoje nustatyti nauji reikalavimai turėtų būti taikomi nuo tos pačios dienos kaip ir pagal Direktyvą 2006/40/EB ir Reglamentą (EB) Nr. 706/2007 priimtos priemonės.

               (5)

               Todėl Direktyva 70/156/EEB turėtų būti atitinkamai iš dalies pakeista.

               (6)

               Šioje direktyvoje nustatytos priemonės atitinka Derinimo su technikos pažanga komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 70/156/EEB I ir III priedai iš dalies keičiami pagal šios direktyvos priedą.
   2 straipsnis
   1.   Valstybės narės ne vėliau kaip iki 2008 m. sausio 4 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikties lentelę.
   Jos taiko šias nuostatas nuo 2008 m. sausio 5 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje dienos.

      Priimta Briuselyje, 2007 m. birželio 21 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 42, 1970 2 23, p. 1. Direktyva su paskutiniais pakeitimais, padarytais Direktyva 2006/96/EB (OL L 363, 2006 12 20, p. 81).

      (2)  OL L 161, 2006 6 14, p. 12.

      (3)  Žr. šio Oficialiojo leidinio p. 33.

      PRIEDAS
      Direktyva 70/156/EEB iš dalies keičiama taip:

                  1)

                  I priede įterpiami šie punktai:
                  9.10.8.   Dujos, naudojamos kaip šaltnešis oro kondicionavimo sistemoje …
                  9.10.8.1.   Oro kondicionavimo sistemoje pagal paskirtį turi būti fluorintų šiltnamio efektą sukeliančių dujų, kurių sukeliamo globalinio šiltėjimo potencialas didesnis negu 150: TAIP/NE (1)
                  9.10.8.2.   Jeigu TAIP, užpildyti tolesnes skiltis
                  9.10.8.2.1.   Oro kondicionavimo sistemos brėžinys ir trumpas aprašymas, įskaitant nuorodos arba detalės numerį ir nesandarių sudėtinių dalių medžiagą:
                  9.10.8.2.2.   Oro kondicionavimo sistemos nuotėkis:
                  9.10.8.2.3.   Atliekant nesandarių sudėtinių dalių bandymą: nesandarių sudėtinių dalių sąrašas, įskaitant atitinkamą nuorodos ir detalės numerį bei medžiagą, nurodant jų metinio nuotėkio vertes ir informaciją apie bandymą (pvz., bandymo ataskaitos Nr., patvirtinimo Nr. ir pan.): …
                  9.10.8.2.4.   Atliekant transporto priemonės bandymus: sistemos sudėtinių dalių nuorodos ir detalės numeris, medžiaga ir informacija apie bandymus (pvz., bandymo ataskaitos Nr., patvirtinimo Nr. ir pan.): …
                  9.10.8.3.   Bendras visos sistemos nuotėkis g/per metus: …“

                  2)

                  III priede įterpiami šie punktai:
                  9.10.8.   Dujos, naudojamos kaip šaltnešis oro kondicionavimo sistemoje …
                  9.10.8.1.   Oro kondicionavimo sistemoje pagal paskirtį turi būti fluorintų šiltnamio efektą sukeliančių dujų, kurių sukeliamo globalinio šiltėjimo potencialas didesnis negu 150: TAIP/NE (1)
                  Jeigu TAIP, bendras visos sistemos nuotėkis g/per metus: …“


title: 2006 m. liepos 19 d.  Komisijos direktyva 2006/65/EB, iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos II ir III priedus su technikos pažanga   (Tekstas svarbus EEE)

text:
20.7.2006

               LT

               Europos Sąjungos oficialusis leidinys

               L 198/11

      KOMISIJOS DIREKTYVA 2006/65/EB
   2006 m. liepos 19 d.
   iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos II ir III priedus su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Kosmetikos gaminių ir vartotojams skirtų ne maisto produktų moksliniu komitetu,
   kadangi:

               (1)

               2001 m. paskelbus mokslinę studiją „Ilgalaikių plaukų dažų naudojimas ir šlapimo pūslės vėžio rizika“, Kosmetikos gaminių ir vartotojams skirtų ne maisto produktų mokslinis komitetas (SCCNFP) padarė išvadą, kad galima rizika kelia susirūpinimą. Jis rekomendavo Komisijai imtis tolimesnių veiksmų siekiant kontroliuoti plaukų dažų chemikalų naudojimą.

               (2)

               Vėliau SCCNFP rekomendavo plaukų dažų bendrąją saugos vertinimo strategiją, apimančią plaukų dažų kosmetinių ingredientų bandymo reikalavimus tirti galimą genotoksiškumą ir mutageniškumą.

               (3)

               Gavusi SCCNFP nuomonę, Komisija kartu su valstybėmis narėmis ir suinteresuotosiomis šalimis susitarė dėl bendrosios strategijos plaukų dažams reglamentuoti, pagal kurią pramonė buvo įpareigota pateikti mokslinius duomenis apie plaukų dažus, kuriuos įvertins SCCNFP.

               (4)

               Pirmasis žingsnis įgyvendinant strategiją buvo suteikti prioritetą ilgalaikių plaukų dažų medžiagoms, kuriomis nebuvo pareikšta aiškaus susidomėjimo per viešąsias konsultacijas dėl jų naudojimo plaukų dažuose. Dėl to tas medžiagas reikėtų uždrausti.

               (5)

               Pagal SCCNFP nuomonę tam tikri azo grupės dažai kelia pavojų vartotojų sveikatai. Todėl jie buvo išbraukti iš Direktyvos 76/768/EEB IV priede pateikto teigiamo dažančių medžiagų, kurias galima naudoti kosmetikos gaminiuose, sąrašo. Dėl tos pačios priežasties jas reikia uždrausti naudoti plaukų dažuose.

               (6)

               Reikia pratęsti laikinąjį laikotarpį plaukų dažų medžiagoms, kurias laikinai naudoti buvo leista Direktyvos 76/768/EEB III priedo 2 dalyje.

               (7)

               Dėl to Direktyvos 76/768/EEB II ir III priedai turėtų būti atitinkamai iš dalies keičiami.

               (8)

               Šioje direktyvoje numatytos priemonės atitinka Kosmetikos produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB II ir III priedai iš dalies keičiami pagal šios direktyvos priedą.
   2 straipsnis
   Valstybės narės imasi būtinų priemonių užtikrinti, kad nuo 2006 m. gruodžio 1 d. Bendrijos gamintojai arba Bendrijoje įsisteigę importuotojai šios direktyvos reikalavimų neatitinkančių kosmetikos gaminių nepateiktų į rinką, jų neparduotų ir neperduotų galutiniam vartotojui.
   3 straipsnis
   1.   Valstybės narės priima įstatymus ir kitus teisės aktus, kurie, įsigalioję iki 2006 m. rugsėjo 1 d., įgyvendina šią direktyvą. Jos nedelsdamos pateikia Komisijai tų nuostatų tekstus bei jų ir šios direktyvos koreliacijos lentelę.
   Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   4 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. liepos 19 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 262, 1976 9 27, p. 169. Direktyva su paskutiniais pakeitimais, padarytais Komisijos direktyva 2005/80/EB (OL L 303, 2005 11 22, p. 32).

      PRIEDAS
      Direktyva 76/768/EEB iš dalies keičiama taip:

                  1)

                  Į II priedą įrašomi nuorodų numeriai 1212–1233:

                              Nuor. Nr.

                              Cheminis pavadinimas

                              CAS Nr.

                              „1212

                              6-metoksi-2,3-piridindiaminas ir jo HCl druska, naudojami kaip plaukų dažų medžiaga

                              94166-62-8

                              1213

                              2,3-naftalendiolas, naudojamas kaip plaukų dažų medžiaga

                              92-44-4

                              1214

                              2,4-diaminodifenilaminas, naudojamas kaip plaukų dažų medžiaga

                              136-17-4

                              1215

                              2,6-bis(2-hidroksietoksi)3,5-piridindiaminas ir jo HCl druska, naudojami kaip plaukų dažų medžiaga

                              117907-42-3

                              1216

                              2-metoksimetil-p-aminofenolis ir jo HCl druska, naudojami kaip plaukų dažų medžiaga

                              29785-47-5

                              1217

                              4,5-diamino-1-metilpirazolas ir jo HCl druska, naudojami kaip plaukų dažų medžiaga

                              20055-01-0

                              1218

                              4,5-diamino-1-((4-chlorofenil)metil)-1H-pirazolo sulfatas, naudojamas kaip plaukų dažų medžiaga

                              163183-00-4

                              1219

                              4-chloro-2-aminofenolas, naudojamas kaip plaukų dažų medžiaga

                              95-85-2

                              1220

                              4-hidroksiindolas, naudojamas kaip plaukų dažų medžiaga

                              2380-94-1

                              1221

                              4-metoksitoluenas-2,5-diaminas ir jo HCl druska, naudojami kaip plaukų dažų medžiaga

                              56496-88-9

                              1222

                              5-amino-4-fluoro-2-metilfenolio sulfatas, naudojamas kaip plaukų dažų medžiaga

                              163183-01-5

                              1223

                              N,N-dietil-m-aminofenolas, naudojamas kaip plaukų dažų medžiaga

                              91-68-9

                              1224

                              N,N-dimetil-2,6-piridindiaminas ir jo HCl druska, naudojami kaip plaukų dažų medžiaga

                              1225

                              N-ciklopentil-m-aminofenolas, naudojamas kaip plaukų dažų medžiaga

                              104903-49-3

                              1226

                              N-(2-metoksietil)-p-fenilendiaminas ir jo HCl druska, naudojami kaip plaukų dažų medžiaga

                              72584-59-9

                              1227

                              2,4-diamino-5-metilfenetolas ir jo HCl druska, naudojami kaip plaukų dažų medžiaga

                              113715-25-6

                              1228

                              1,7-naftalendiolas, naudojamas kaip plaukų dažų medžiaga

                              575-38-2

                              1229

                              3,4-diaminobenzoinė rūgštis, naudojama kaip plaukų dažų medžiaga

                              619-05-6

                              1230

                              2-aminometil-p-aminofenolis ir jo HCl druska, naudojami kaip plaukų dažų medžiaga

                              79352-72-0

                              1231

                              Tirpiklis Red 1 (CI 12150), naudojamas kaip plaukų dažų medžiaga

                              1229-55-6

                              1232

                              Rūgštinis oranžinis 24 (CI 20170), naudojamas kaip plaukų dažų medžiaga

                              1320-07-6

                              1233

                              Rūgštinis raudonasis 73 (CI 27290), naudojamas kaip plaukų dažų medžiaga

                              5413-75-2“

                  2)

                  III priedo 2 dalies g stulpelis iš dalies keičiamas taip:

                              a)

                              17, 23, 40, 42 nuorodų numeriai išbraukiami.

                              b)

                              nuorodų numerių 1, 2, 8, 13, 15, 30, 34, 41, 43, 45, 46, 51, 52, 53, 54, 57, 59 ir 60 data „2006 8 31“ keičiama „2007 12 31“.

                              c)

                              nuorodų numerių 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 35, 36, 37, 38, 39, 44, 47, 48, 49, 50, 55, 56 ir 58 data „2006 12 31“ keičiama „2007 12 31“.


title: 1987 m. birželio 22 d. Tarybos Direktyva iš dalies, kiek tai susiję su kredito draudimu ir laidavimo draudimu, keičianti Direktyvą 73/239/EEB dėl įstatymų ir kitų teisės aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo

text:
Svarbus teisinis pranešimas

|

31987L0343

Oficialusis leidinys L 185 , 04/07/1987 p. 0072 - 0076 specialusis leidimas suomių kalba: skyrius 6 tomas 2 p. 0157  specialusis leidimas švedų kalba: skyrius 6 tomas 2 p. 0157

		Tarybos Direktyva1987 m. birželio 22 d.iš dalies, kiek tai susiję su kredito draudimu ir laidavimo draudimu, keičianti Direktyvą 73/239/EEB dėl įstatymų ir kitų teisės aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo(87/343/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 57 straipsnio 2 dalį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1973 m. liepos 24 d. Pirmoji Tarybos direktyva 73/239/EEB dėl įstatymų ir kitų teisės aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo [4] su pakeitimais, padarytais Direktyva 76/580/EEB [5], panaikino daug valstybių narių įstatymuose buvusių skirtumų, kad būtų lengviau tokią veiklą pradėti ir plėtoti;kadangi, tačiau, minimos direktyvos 2 straipsnio 2 dalies d punkte yra sakoma, jog ji netaikoma "iki tolesnio suderinimo, kuris turi būti atliktas per ketverius metus nuo pranešimo apie šią direktyvą""eksporto kredito draudimo operacijoms, atliekamoms valstybės sąskaita arba valstybei remiant"; kadangi draudiminę apsaugą apdraustiesiems, paprastai garantuojamą šia direktyva, suteikia pati valstybė, kai eksporto kredito draudimo operacijos yra vykdomos valstybės lėšomis arba jai garantuojant, tokioms operacijoms iki tolesnio suderinimo ir toliau neturėtų būti taikoma minima direktyva;kadangi minimos direktyvos 7 straipsnio 2 dalies c punkte yra nurodyta, kad "iki tolesnio suderinimo, kuris turi būti atliktas per ketverius metus nuo pranešimo apie šią direktyvą, Vokietijos Federacinė Respublika gali ir toliau laikytis nuostatos, draudžiančios jos teritorijoje vienu metu užsiimti sveikatos, kredito ir laidavimo draudimu bei draudimu, susijusiu su atgręžtiniu reikalavimu trečiosioms šalims arba teisine gynyba, derinant juos tarpusavyje ar su kitomis draudimo grupėmis"; kadangi tai reiškia, jog yra sukuriamos kliūtys atstovybėms ir filialams steigti; kadangi šios direktyvos tikslas yra ištaisyti šią padėtį;kadangi minima direktyva suteikia pakankamą apsaugą su laidavimo draudimu susijusiems apdraustųjų interesams; kadangi turi būti panaikintas Vokietijos Federacinės Respublikos draudimas tuo pačiu metu vykdyti laidavimo ir kitų grupių draudimą;kadangi draudimo įmonėms, kurių nemažą viso verslo dalį sudaro kredito draudimo veikla, reikalingas nuostolių svyravimų išlyginimo techninis atidėjimas, kuris nėra mokumo atsargos dalis; kadangi šis atidėjimas turi būti apskaičiuojamas pagal šioje direktyvoje nustatytus lygiaverčiais laikomus metodus;kadangi, atsižvelgiant į ciklišką žalos pobūdį kredito draudime, jis turėtų būti, apskaičiuojant vidutinį žalos dydį pagal Direktyvos 73/239/EEB 16 straipsnio 2 dalį, laikomas lygiaverčiu draudimui nuo audros, krušos arba šalčio;kadangi priklausomai nuo rizikų pobūdžio kredito draudime šią veiklą vykdančios draudimo įmonės turėtų sudaryti didesnį garantinį fondą, negu yra šiuo metu nustatyta pagal minimą direktyvą;kadangi įmonėms, privalančioms įvykdyti šį reikalavimą, turėtų būti suteikta pakankamai laiko;kadangi įmonėms, kurios vykdo šią draudimo grupę neviršydamos tam tikros apimties, nebūtina taikyti šį reikalavimą;kadangi atsižvelgiant į su kredito draudimu susijusias šios direktyvos nuostatas, negali būti ilgiau pateisinamas Vokietijos Federacinės Respublikos draudimas vykdyti laidavimo ir tuo pačiu metu kitų grupių draudimu, todėl šis draudimas turėtų būti panaikintas,PRIĖMĖ ŠIĄ DIREKTYVĄ:1 straipsnisTarybos direktyva 73/239/EEB iš dalies keičiama taip:1. 2 straipsnio 2 dalies d punktas pakeičiamas taip:"d) iki tolesnio suderinimo, eksporto kredito draudimo operacijoms, vykdomoms valstybės sąskaita arba valstybei garantuojant, arba kai draudikas yra pati valstybė."2. 7 straipsnio 2 dalies c punkto antroje pastraipoje išbraukiami žodžiai "kredito ir laidavimo draudimu".3. Įterpiamas šis straipsnis:"15a straipsnis1. Kiekviena valstybė narė reikalauja, kad įmonės, įsisteigusios jos teritorijoje ir vykdančios priedo A dalies 14 punkte numatytų rizikų draudimą (toliau — kredito draudimas) formuotų nuostolių svyravimų išlyginimo techninį atidėjimą, kad būtų padengtas tos draudimo grupės viršytas vidutinis finansinių metų nuostolingumas.2. Nuostolių svyravimų išlyginimo techninis atidėjimas turi būti apskaičiuojamas pagal kiekvienoje valstybėje narėje nustatytas taisykles, pagal vieną iš keturių lygiaverčiais laikomų Priedo D dalyje nurodytų metodų.3. Jeigu nuostolių svyravimų išlyginimo techninis atidėjimas yra mažesnis už sumą, apskaičiuotą pagal Priedo D dalyje nurodytus metodus, į jį nėra atsižvelgiama skaičiuojant mokumo atsargą.4. Valstybės narės gali nereikalauti, kad draudimo įmonės formuotų kredito draudimo nuostolių svyravimų išlyginimo techninį atidėjimą, jeigu iš kredito draudimo gaunamos įmokos arba įnašai sudaro mažiau kaip 4 % visų jų gaunamų įmokų arba įnašų ir mažiau kaip 2500000 ekiu."4. 16 straipsnio 2 dalies antras sakinys pakeičiamas taip:"Tačiau, jeigu draudimo įmonė iš esmės vykdo vienos arba kelių rizikų kredito draudimą, draudimą nuo audros, krušos arba šalčio, vidutinė draudimo išmokų suma apskaičiuojama remiantis paskutiniųjų septynerių metų duomenimis."5. Pirma 17 straipsnio 2 dalies a punkto įtrauka yra pakeičiama šiomis įtraukomis:"— 1400000 ekiu, jeigu draudžiamos visos arba kai kurios rizikos, įtrauktos į priedo A dalies 14 punkte nurodytas grupes. Ši nuostata yra taikoma kiekvienai draudimo įmonei, kurios metinė šioje draudimo grupėje gaunamų įmokų arba įnašų suma kiekvienais iš paskutinių trejų finansinių metų viršijo 2500000 ekiu arba sudarė 4 % visų tos įmonės gaunamų įmokų arba įnašų sumos,— 400000 ekiu, jeigu draudžiamos visos arba kai kurios rizikos, įtrauktos į priedo A dalies 10, 11, 12, 13 ir 15 punktus bei, jeigu netaikytina pirma įtrauka, 14 punkte nurodytas grupes."6. 17 straipsnio 2 dalis papildoma tokia pastraipa:"d) Jeigu kredito draudimą vykdanti įmonė privalo padidinti a pastraipos pirmoje įtraukoje minimą fondą iki1400000 ekiu, atitinkama valstybė narė tokiai įmonei numato:- trejų metų laikotarpį, per kurį įmonė turi padidinti fondą iki 1000000 ekiu,- penkerių metų laikotarpį, per kurį fondas turi būti padidintas iki 1200000 ekiu,- septynerių metų laikotarpį, per kurį fondas turi būti padidintas iki 1400000 ekiu.Šie laikotarpiai pradedami skaičiuoti nuo tos dienos, kai yra įvykdomos a punkto pirmoje įtraukoje minimos sąlygos."7. 19 straipsnis yra papildomas taip:"1a Kredito draudimą vykdanti įmonė priežiūros institucijai turi pateikti finansinę ataskaitą tiek apie techninius rezultatus, tiek apie techninius atidėjimus, susijusius su šia veikla."8. Priedas yra papildomas šios direktyvos priede pateikta D dalimi.2 straipsnisValstybės narės patvirtina priemones, kurios, įsigaliojusios iki 1990 m. sausio 1 d., įgyvendina šią direktyvą. Apie tai jos nedelsdamos praneša Komisijai.Šias priemones jos pradeda taikyti ne vėliau kaip nuo 1990 m. liepos 1 d.3 straipsnisGavusios pranešimą apie šią direktyvą [6], valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.4 straipsnisŠi direktyva skirta valstybėms narėmsPriimta Liuksemburge, 1987 m. birželio 22 d.Tarybos varduPirmininkasL. Tindemans[1] OL C 245, 1979 9 29, p. 7 irOL C 5, 1983 1 7, p. 2.[2] OL C 291, 1980 11 10, p. 70.[3] OL C 146, 1980 6 16, p.6.[4] OLL 228, 1973 8 16, p. 3.[5] OLL 189, 1976 7 13, p. 13.[6] Valstybėms narėms apie šią direktyvą buvo pranešta 1987 m. birželio 25 d.--------------------------------------------------PRIEDAS"D Kredito draudimo grupės nuostolių svyravimų išlyginimo techninio atidėjimo apskaičiavimo metodai1 metodas.1. A dalies 14 punkto draudimo grupės rizikoms (toliau — kredito draudimui) draudimo įmonė suformuoja nuostolių svyravimų išlyginimo techninį atidėjimą, iš kurio yra padengiamas šioje grupėje finansiniais metais atsiradęs techninis deficitas.2. Kiekvienais finansiniais metais šiam atidėjimui atskaičiuojama 75 % iš kredito draudimo veiklos susidarančio techninio pelno, bet ne daugiau kaip 12 % grynųjų įmokų arba įnašų, kol atidėjimas sudaro 150 % didžiausios per praėjusius penkerius metus gautų grynųjų įmokų arba įplaukų metinės sumos.2 metodas1. A dalies 14 punkto draudimo grupės rizikoms (toliau — kredito draudimui) draudimo įmonė suformuoja nuostolių svyravimų išlyginimo techninį atidėjimą, iš kurio yra padengiamas šioje grupėje finansiniais metais atsiradęs techninis deficitas.2. Minimali nuostolių svyravimų išlyginimo techninio atidėjimo suma turi sudaryti 134 % per praėjusius penkerius finansinius metus gautų įmokų arba įplaukų metinio vidurkio, atėmus perduotas rizikas ir pridėjus perdraudimo įsipareigojimus.3. Kiekvienais ateinančiais finansiniais metais į tokį atidėjimą yra atskaičiuojama 75 % iš tos grupės draudimo susidarančio techninio pertekliaus, kol atidėjimas pasiekia bent minimalią sumą, apskaičiuotą pagal 2 straipsnio dalį.4. Valstybės narės gali nustatyti specialias atidėjimo apskaičiavimo taisykles arba mokesčių sumą už metus, viršijančią šioje direktyvoje numatytas minimalias sumas.3 metodas1. Nuostolių svyravimų išlyginimo techninis atidėjimas turi būti sudaromas A dalies 14 punkto draudimo grupei (toliau — kredito draudimas), stengiantis padengti finansiniais metais susidariusį didesnį už vidutinišką žalos procentą toje draudimo grupėje.2. Nuostolių svyravimų išlyginimo techninis atidėjimas yra apskaičiuojamas pagal toliau nurodytą metodą.Visi apskaičiavimai remiasi draudiko nuosavų sąskaitų pajamomis ir išlaidomis.Suma, atitinkanti žalos trūkumą kiekvienais finansiniais metais, pervedama į nuostolių svyravimų išlyginimo techninį atidėjimą, kol jis pasiekia arba atkuria reikalaujamą dydį.Žalos trūkumu yra laikoma situacija, kai nuostolingumas finansiniais metais yra mažesnis už vidutinį apskaitos laikotarpio nuostolingumą. Suma, lygi žalos trūkumui, yra apskaičiuojama dauginant šių nuostolingumų skirtumą iš tais finansiniais metais uždirbtų įmokų.Reikalaujamas dydis turi būti lygus šešiems atitinkamo laikotarpio nuostolingumo rodiklio standartiniams nuokrypiams nuo vidutinio nuostolingumo rodiklio, padaugintiems iš finansiniais metais uždirbtų įmokų.Jeigu bet kuriais finansiniais metais atsiranda žalos perteklius, šį perteklių atitinkanti suma yra atimama iš nuostolių svyravimų išlyginimo techninio atidėjimo. alos pertekliumi yra laikoma situacija, kai nuostolingumas tais finansiniais metais yra didesnis už vidutinį nuostolingumą. alos pertekliaus suma yra apskaičiuojama dauginant šių nuostolingumų skirtumą iš tais finansiniais metais uždirbtų įmokų.Nepriklausomai nuo žalos, kiekvienais finansiniais metais 3,5 % reikalaujamos sumos pirmiausia turi būti atskaičiuojama į nuostolių svyravimų išlyginimo techninį atidėjimą, kol atidėjimas pasiekia arba atkuria reikalaujamą dydį.Apskaitos laikotarpis negali būti trumpesnis kaip 15 metų ir ilgesnis kaip 30 metų. Nebūtina sudaryti nuostolių svyravimų išlyginimo techninį atidėjimą, jeigu per apskaitos laikotarpį nebuvo užregistruota draudimo veiklos nuostolių.Reikalaujamas nuostolių svyravimų išlyginimo techninio atidėjimo dydis ir iš jo atimama suma gali būti sumažinti, jeigu vidutinis nuostolingumas apskaitos laikotarpiu, kartu su išlaidų nuostolingumu rodo, kad įmokose numatyta atsargos dalis.4 metodas1. Nuostolių svyravimų išlyginimo techninis atidėjimas yra sudaromas A dalies 14 punkto draudimo grupei (toliau — kredito draudimas), kad būtų padengtas tos draudimo grupės viršytas vidutinis finansinių metų nuostolingumas.2. Nuostolių svyravimų išlyginimo techninis atidėjimas yra apskaičiuojamas pagal toliau nurodytą metodą.Visi paskaičiavimai remiasi draudiko nuosavos sąskaitos pajamomis ir išlaidomis.Suma, atitinkanti žalos trūkumą kiekvienais finansiniais metais yra pervedama į nuostolių svyravimų išlyginimo techninį atidėjimą, kol jis pasiekia maksimalų reikalaujamą dydį.Žalos trūkumu yra laikoma situacija, kai nuostolingumas finansiniais metais yra mažesnis už vidutinį nuostolingumą apskaitos laikotarpiu. Žalos trūkumo suma yra apskaičiuojama dauginant šių nuostolingumų skirtumą iš tais finansiniais metais uždirbtų įmokų.Maksimalus reikalaujamas dydis turi būti lygus šešiems atitinkamo laikotarpio nuostolingumo rodiklio standartiniams nuokrypiams nuo vidutinio nuostolingumo rodiklio, padaugintiems iš finansiniais metais uždirbtų įmokų.Jeigu bet kuriais finansiniais metais atsiranda žalos perteklius, jį atitinkanti suma yra atimama iš nuostolių svyravimų išlyginimo techninio atidėjimo, kol jis pasiekia minimalų reikalaujamą dydį. alos pertekliumi yra laikoma situacija, kai nuostolingumas tais finansiniais metais yra didesnis už vidutinį nuostolingumą. Žalos pertekliaus suma yra apskaičiuojama dauginant šių nuostolingumų skirtumą iš tais finansiniais metais uždirbtų įmokų.Minimalus reikalaujamas dydis turi būti lygus trims atitinkamo laikotarpio nuostolingumo rodiklio standartiniams nuokrypiams nuo vidutinio nuostolingumo rodiklio, padaugintiems iš finansiniais metais uždirbtų įmokų.Apskaitos laikotarpis negali būti trumpesnis kaip 15 metų ir ilgesnis kaip 30 metų. Nebūtina sudaryti nuostolių svyravimų išlyginimo techninį atidėjimą, jeigu per apskaitos laikotarpį nebuvo užregistruota draudimo veiklos nuostolių.Abu reikalaujami nuostolių svyravimų išlyginimo techninio atidėjimo dydžiai ir pridedamos bei atimamos sumos gali būti sumažintos, jeigu vidutinis nuostolingumas apskaitos laikotarpiu kartu su išlaidų nuostolingumu rodo, kad įmokos apima mokumo atsargą, ir ta mokumo atsarga yra daugiau kaip pusantro karto didesnė už standartinį nuostolingumo nukrypimą per apskaitos laikotarpį. Tokiu atveju minimos sumos yra dauginamos iš koeficiento arba iš pusantro standartinio nuostolingumo nuokrypio ir atsargumo dalies."--------------------------------------------------


title: 2006 m. gruodžio 18 d. Europos Parlamento ir Tarybos direktyva 2006/121/EB, iš dalies keičianti Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo, siekiant suderinti ją su Reglamentu (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančiu Europos cheminių medžiagų agentūrą

text:
30.12.2006        LT               Europos Sąjungos oficialusis leidinys                 L 396/851

                       Europos Parlamento ir Tarybos direktyva 2006/121/EB

                                       2006 m. gruodžio 18 d.

                          iš dalies keičianti Tarybos direktyvą 67/548/EEB
                                  dėl įstatymų ir kitų teisės aktų,
                       reglamentuojančių pavojingų medžiagų klasifikavimą,
                          pakavimą ir ženklinimą etiketėmis, suderinimo,
                       siekiant suderinti ją su Reglamentu (EB) Nr. 1907/2006
                   dėl cheminių medžiagų registracijos, įvertinimo, autorizacijos
             ir apribojimų (REACH), įsteigiančiu Europos cheminių medžiagų agentūrą

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį, ypač į jos 95 straipsnį,

atsižvelgdami į Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę 1,

pasikonsultavę su Regionų komitetu,

laikydamiesi Sutarties 251 straipsnyje nustatytos tvarkos 2,

1
       OL C 294, 2005 11 25, p. 38.
2
       2005 m. lapkričio 17 d. Europos Parlamento nuomonė (OL C 280 E, 2006 11 18, p. 440),
       2006 m. birželio 27 d. Tarybos bendroji pozicija (OL C 276 E, 2006 11 14, p. 252) ir 2006
       m. gruodžio 13 d. Europos Parlamento pozicija (dar nepaskelbta Oficialiajame leidinyje).
 ---pagebreak--- L 396/852               LT             Europos Sąjungos oficialusis leidinys                  30.12.2006

kadangi:

Priėmus Reglamentą (EB) Nr. 1907/20061, reikėtų su juo suderinti Direktyvą 67/548/EEB 2 ir
išbraukti jos pranešimo apie chemines medžiagas ir rizikos vertinimo taisykles,

PRIĖMĖ ŠIĄ DIREKTYVĄ:

                                                    1 straipsnis

Direktyva 67/548/EEB iš dalies keičiama taip.

1)          1 straipsnio 1 dalies a, b ir c punktai išbraukiami;

2)          2 straipsnio 1 dalies c, d, f ir g punktai išbraukiami;

3)          3 straipsnis pakeičiamas taip:

            „3 straipsnis
            Cheminių medžiagų savybių bandymas ir įvertinimas

            Cheminių medžiagų bandymai pagal šią direktyvą atliekami laikantis 2006 m. gruodžio 18
            d. Europos Parlamento ir Tarybos reglamento (EB) Nr. 1907/2006 dėl cheminių medžiagų
            registracijos, įvertinimo, autorizacijos ir apribojimų (REACH), įsteigiančio Europos
            cheminių medžiagų agentūrą *, 13 straipsnio reikalavimų.

            ________________________

            *
                     OL L 396, 2006 12 30, p. 1.“

1
       Žr. šio Oficialiojo numerio 1 p.
2
       OL 196, 1967 8 16, p. 1. Direktyva su paskutiniais pakeitimais, padarytais Komisijos
       direktyva 2004/73/EB (OL L 152, 2004 4 30, p. 1).
 ---pagebreak--- 30.12.2006       LT                 Europos Sąjungos oficialusis leidinys                        L 396/853

4)       5 straipsnis iš dalies keičiamas taip:

         a)    1 dalies pirma pastraipa pakeičiama taip:

               „Valstybės narės imasi visų būtinų priemonių užtikrinti, kad cheminės medžiagos -
               atskiros ar esančios preparatų sudėtyje, gali būti patiekiamos rinkai tik supakuotos ir
               paženklintos pagal šios direktyvos 22–25 straipsnius bei laikantis šios direktyvos VI
               priedo kriterijų, o registruotų cheminių medžiagų atveju – pagal informaciją, gautą
               taikant Reglamento (EB) Nr. 1907/2006 12 ir 13 straipsnius, išskyrus preparatus,
               kuriems taikomos kitų direktyvų nuostatos.“;

         b)    2 dalis pakeičiama taip:

               „2.    Priemonės, nurodytos 1 dalies pirmoje pastraipoje, taikomos tol, kol medžiaga
                      yra įtraukta į I priedo sąrašą, arba tol, kol 29 straipsnyje nustatyta tvarka
                      priimamas sprendimas išbraukti ją iš sąrašo.“

5)       7–15 straipsniai išbraukiami.

6)       16 straipsnis išbraukiamas.

7)       17–20 straipsniai išbraukiami.

8)       27 straipsnis išbraukiamas.
 ---pagebreak--- L 396/854          LT                  Europos Sąjungos oficialusis leidinys                          30.12.2006

9)          32 straipsnis pakeičiamas taip:

            „32 straipsnis
            Nuorodos

            Nuorodos į šios direktyvos VIIA, VIIB, VIIC, VIID ir VIII priedus laikomos nuorodomis į
            atitinkamus Reglamento (EB) Nr. 1907/2006 VI, VII, VIII, IX, X ir XI priedus.“

10)         V priedas išbraukiamas.

11)         VI priedas iš dalies keičiamas taip:

            a)    šio priedo 1.6.2, 1.7.2, 1.7.3, 2.1, 2.2.1, 2.2.2, 2.2.2.1, 2.2.3, 2.2.4, 2.2.5, 3.1.1,
                  3.1.5.1, 3.1.5.2, 3.2.1, 3.2.2, 3.2.3, 3.2.5, 3.2.6.1, 3.2.6.2, 3.2.7.2, 4.2.3.3, 5.1.3,
                  9.1.1.1, 9.1.1.2, 9.3 ir 9.5 punktuose žodžiai „V priede“ ir „šios direktyvos V priede“
                  pakeičiami žodžiais „Komisijos reglamente dėl bandymų metodų, kaip nurodyta
                  Reglamento (EB) Nr. 1907/2006 13 straipsnio 2 dalyje“;
 ---pagebreak--- 30.12.2006     LT                 Europos Sąjungos oficialusis leidinys                     L 396/855

         b)   1.6.1 punkto a papunktis pakeičiamas taip:

              „a)   dėl medžiagų, dėl kurių reikalaujama Reglamento (EB) Nr. 1907/2006 VI, VII
                    ir VIII prieduose nurodytos informacijos, dauguma klasifikavimui ir
                    ženklinimui reikalingų duomenų yra pagrindiniame duomenų pakete. Šis
                    klasifikavimas ir ženklinimas prireikus turi būti peržiūrėtas, jei gaunama
                    papildomos informacijos (Reglamento (EB) Nr. 1907/2006 IX ir X priedai);“;

         c)   5.1 punkto antra pastraipa pakeičiama taip:

              „Toliau nurodyti kriterijai tiesiogiai kyla iš bandymų metodų, nurodytų Komisijos
              reglamente dėl bandymų metodų, kaip nurodyta Reglamento (EB) Nr. 1907/2006
              13 straipsnio 2 dalyje, jei jie yra paminėti. Bandymų metodai, reikalingi Reglamento
              (EB) Nr. 1907/2006 VII ir VIII prieduose nurodytam pagrindiniam duomenų paketui,
              yra riboti ir iš jų gaunamos informacijos atitinkamam klasifikavimui gali nepakakti.
              Klasifikavimas gali pareikalauti papildomų duomenų, numatytų Reglamento (EB)
              Nr. 1907/2006 IX ar X prieduose, arba kitų lygiaverčių tyrimų. Be to, klasifikuotos
              medžiagos gali būti peržiūrėtos, atsižvelgiant į kitus naujus duomenis.“;
 ---pagebreak--- L 396/856          LT                 Europos Sąjungos oficialusis leidinys                      30.12.2006

            d)    5.2.1.2 punkto antros pastraipos antras sakinys pakeičiamas taip:

                  „Tokie papildomi moksliniai įrodymai paprastai turėtų būti pagrindžiami tyrimais,
                  kurių reikalaujama pagal Reglamento (EB) Nr. 1907/2006 IX priedą, arba
                  lygiaverčiais tyrimais, ir galėtų apimti:“.

12)         VIIA, VIIB, VIIC, VIID ir VIII priedai išbraukiami.

                                                 2 straipsnis

1.          Valstybės narės priima įstatymus ir kitus teisės aktus, kurie, įsigalioję iki 2008 m. birželio
            1 d., įgyvendina šią direktyvą. Apie tai jos nedelsdamos praneša Komisijai.

            Valstybės narės, tvirtindamos šias priemones, daro jose nuorodą į šią direktyvą arba tokia
            nuoroda daroma jas oficialiai skelbiant. Nuorodos darymo tvarką nustato valstybės narės.

2.          Valstybės narės pateikia Komisijai šios direktyvos taikymo srityje priimtų pagrindinių
            nacionalinės teisės nuostatų tekstus.
 ---pagebreak--- 30.12.2006      LT                Europos Sąjungos oficialusis leidinys                     L 396/857

                                             3 straipsnis

Ši direktyva įsigalioja dvidešimtą dieną po jos paskelbimo Europos Sąjungos oficialiajame
leidinyje.

Ji taikoma nuo 2008 m. birželio 1 d.

Nepaisant šio straipsnio antros pastraipos, 1 straipsnio 6 punktas taikomas nuo 2008 m. rugpjūčio 1
d.

                                             4 straipsnis

Ši direktyva skirta valstybėms narėms.

Priimta Briuselyje, 2006 m. gruodžio 18 d.

Europos Parlamento vardu                     Tarybos vardu
Pirmininkas                                  Pirmininkas

J. BORRELL FONTELLES                          M. VANHANEN


title: 2007 m. vasario 20 d. Komisijos direktyva 2007/8/EB, iš dalies keičianti Tarybos direktyvų 76/895/EEB, 86/362/EEB ir 90/642/EEB priedus dėl didžiausios leistinos fosfamidono ir mevinfoso likučių koncentracijos (Tekstas svarbus EEE )

text:
1.3.2007

               LT

               Europos Sąjungos oficialusis leidinys

               L 63/9

      KOMISIJOS DIREKTYVA 2007/8/EB
   2007 m. vasario 20 d.
   iš dalies keičianti Tarybos direktyvų 76/895/EEB, 86/362/EEB ir 90/642/EEB priedus dėl didžiausios leistinos fosfamidono ir mevinfoso likučių koncentracijos
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. lapkričio 23 d. Tarybos direktyvą 76/895/EEB dėl vaisiuose ir daržovėse bei ant jų išlikusių pesticidų likučių didžiausių koncentracijų nustatymo (1), ypač į jos 5 straipsnį,
   atsižvelgdama į 1986 m. liepos 24 d. Tarybos direktyvą 86/362/EEB dėl pesticidų likučių grūduose ir ant jų didžiausių koncentracijų nustatymo (2), ypač į jos 10 straipsnį,
   atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo (3), ypač į jos 7 straipsnį,
   kadangi:

               (1)

               Likučių koncentracija grūduose ir augaliniuose produktuose, įskaitant vaisius ir daržoves, rodo, kad yra naudojamas mažiausias pesticidų, reikalingų veiksmingai augalų apsaugai, kiekis, pesticidus naudojant taip, kad likučių koncentracija būtų kuo mažesnė ir toksikologiškai priimtina, ypač atsižvelgiant į aplinkos apsaugą ir į apskaičiuotą su maistu suvartojamą kiekį. Likučių koncentracija gyvūniniuose produktuose rodo, kiek gyvūnai suvartoja pesticidais apdorotų grūdų ir augalinių produktų, ir kartais tiesiogines veterinarinių vaistų naudojimo pasekmes. Bendrijos didžiausia likučių koncentracija (DLK) atitinka likučių, kurių gali būti rasta produktuose, viršutinę koncentracijos ribą, kai laikomasi geros žemės ūkio praktikos.

               (2)

               Pesticidų DLK vertės yra nuolat tikslinamos ir keičiamos atsižvelgiant į naują informaciją ir duomenis. Kaip DLK nustatoma apatinė analizinio nustatymo riba, jei dėl leidžiamų naudoti augalų apsaugos priemonių pesticidų likučių koncentracija maisto produkte arba ant jo yra mažesnė nei galima nustatyti, arba jei nėra leidimo naudoti, arba jei valstybių narių leidimai naudoti nebuvo patvirtinti reikiamais duomenimis, arba jei trečiosiose šalyse naudojamų pesticidų likučių kiekis maisto produktuose, galinčiuose patekti į Bendrijos rinką, arba ant jų nebuvo patvirtintas reikiamais duomenimis.

               (3)

               Komisija buvo informuota, kad atsižvelgiant į naują turimą informaciją, susijusią su toksikologija ir poveikiu vartotojams, gali reikėti peržiūrėti fosfamidono ir mevinfoso dabartinę DLK. Komisija paprašė tam tikrų valstybių narių vertinimo ataskaitų rengėjų teikti siūlymus peržiūrėti Bendrijos DLK. Tokie siūlymai buvo pateikti Komisijai.

               (4)

               Šioje direktyvoje nurodytų pesticidų poveikis vartotojams per maisto produktus, trunkantis visą gyvenimą ir trumpą laiką, yra iš naujo apskaičiuotas ir įvertintas pagal Bendrijos metodiką ir praktiką, atsižvelgiant į Pasaulio sveikatos organizacijos paskelbtas rekomendacijas (4). Atsižvelgiant į šiuos argumentus yra tikslinga nustatyti naujas didžiausias likučių koncentracijas, leidžiančias išvengti nepriimtino poveikio vartotojui.

               (5)

               Ūmus pesticidų poveikis vartotojams per kiekvieną iš maisto produktų, kuriuose gali būti likučių, prireikus buvo įvertintas ir pateiktas skaičiais pagal Bendrijos metodiką ir praktiką, atsižvelgiant į Pasaulio sveikatos organizacijos paskelbtas rekomendacijas. Padaryta išvada, kad jei pesticidų likučių koncentracijos vertės yra lygios naujai DLK vertei arba mažesnės, jie nesukels ūmaus toksiško poveikio.

               (6)

               Su Bendrijos prekybos partneriais per Pasaulio prekybos organizaciją vyko konsultacijos dėl naujų DLK verčių, ir yra atsižvelgta į jų pastabas apie šias koncentracijų vertes.

               (7)

               Todėl reikėtų atitinkamai iš dalies pakeisti Direktyvų 76/895/EEB, 86/362/EEB ir 90/642/EEB priedus.

               (8)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/895/EEB II priedo įrašai apie fosfamidoną ir mevinfosą išbraukiami.
   2 straipsnis
   Direktyva 86/362/EB iš dalies keičiama pagal šios direktyvos I priedą.
   3 straipsnis
   Direktyva 90/642/EEB iš dalies keičiama pagal šios direktyvos II priedą.
   4 straipsnis
   1.   Valstybės narės priima ir skelbia įstatymus ir kitus teisės aktus, kurie, įsigalioję ne vėliau kaip 2007 m. rugsėjo 1 d., įgyvendina šią direktyvą. Jos nedelsdamos pateikia Komisijai tų nuostatų tekstą ir tų nuostatų ir šios direktyvos koreliacijos lentelę.
   Jos taiko tas nuostatas nuo 2007 m. rugsėjo 2 d.
   Valstybės narės, tvirtindamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   5 straipsnis
   Ši direktyva įsigalioja dvidešimtąją dieną nuo jos paskelbimo Europos Sąjungos oficialiajame leidinyje.
   6 straipsnis
   Ši direktyva skirta valstybėms narėms.

      Priimta Briuselyje, 2007 m. vasario 20 d.

            Komisijos vardu

         Markos KYPRIANOU

            Komisijos narys

      (1)  OL L 340, 1976 12 9, p. 26. Direktyva su paskutiniais pakeitimais, padarytais Komisijos direktyva 2006/92/EB (OL L 311, 2006 11 10, p. 31).

      (2)  OL L 221, 1986 8 7, p. 37. Direktyva su paskutiniais pakeitimais, padarytais Komisijos direktyva 2006/92/EB.

      (3)  OL L 350, 1990 12 14, p. 71. Direktyva su paskutiniais pakeitimais, padarytais Komisijos direktyva 2006/92/EB.

      (4)  Rekomendacijos, kaip prognozuoti su maistu suvartojamų pesticidų likučių leistinus kiekius (pataisytos), parengtos pagal GEMS/Maisto programą bendradarbiaujant su Pesticidų likučių kodekso komitetu, paskelbtos Pasaulinės sveikatos organizacijos 1997 m. (WHO/FSF/FOS/97.7).

      I PRIEDAS
      Direktyvos 86/362/EEB II priedo A dalyje įrašomos šios fosfamidonui ir mevinfosui skirtos eilutės:

                     Pesticidų likučiai

                     Didžiausia leistina koncentracija (mg/kg)

                     „Fosfamidonas

                     0,01 (1)

                     GRŪDAMS

                     Mevinfosas (E- ir Z-izomerų suminis kiekis)

                     0,01 (1)

                     GRŪDAMS

         (1)  Rodo apatinę analizinio nustatymo ribą.“

      II PRIEDAS
      Direktyvos 90/642/EEB II priedo A dalyje įrašomi šie fosfamidonui ir mevinfosui skirti stulpeliai:

                     Pesticidų likučiai ir didžiausia likučių koncentracija (mg/kg)

                     Atskirų produktų, kuriems turėtų būti taikomos DLK, grupės ir pavyzdžiai

                     Fosfamidonas

                     Mevinfosas (E- ir Z-izomerų suminis kiekis)

                                 „1.

                                 Vaisiai, švieži, džiovinti arba nevirti, užkonservuoti šaldant, be cukraus; riešutai

                     0,01 (1)

                     0,01 (1)

                                 i)

                                 CITRUSINIAI VAISIAI

                     Greipfrutai

                     Citrinos

                     Žaliosios citrinos

                     Mandarinai (įskaitant klementinus ir panašius hibridus)

                     Apelsinai

                     Didieji greipfrutai

                     Kiti

                                 ii)

                                 MEDŽIŲ RIEŠUTAI (su kevalais arba be jų)

                     Migdolai

                     Braziliniai riešutai

                     Anakardžio riešutai

                     Kaštainiai

                     Kokoso riešutai

                     Lazdyno riešutai

                     Makadamijos riešutai

                     Pekanai

                     Kedro riešutai

                     Pistacijos

                     Graikiniai riešutai

                     Kiti

                                 iii)

                                 SĖKLAVAISIAI

                     Obuoliai

                     Kriaušės

                     Svarainiai

                     Kiti

                                 iv)

                                 KAULAVAISIAI

                     Abrikosai

                     Vyšnios

                     Persikai (įskaitant nektarinus ir panašius hibridus)

                     Slyvos

                     Kiti

                                 v)

                                 UOGOS IR SMULKŪS VAISIAI

                                 a)

                                 Valgomosios vynuogės ir vynuogės vynui gaminti

                     Valgomosios vynuogės

                     Vynuogės vynui gaminti

                                 b)

                                 Braškės (išskyrus žemuoges)

                                 c)

                                 Uogos, augančios ant stiebų (išskyrus laukines)

                     Gervuogės (Rubus fruticosus)

                     Gervuogės (Rubus flagellaris)

                     Loganberijos

                     Avietės

                     Kitos

                                 d)

                                 Kitos uogos ir smulkūs vaisiai (išskyrus laukinius)

                     Mėlynės

                     Spanguolės

                     Serbentai (raudonieji, juodieji, baltieji)

                     Agrastai

                     Kiti

                                 e)

                                 Laukinės uogos ir laukiniai vaisiai

                                 vi)

                                 KITI VAISIAI

                     Avokadai

                     Bananai

                     Datulės

                     Figos

                     Kiviai

                     Kinkanai

                     Ličiai

                     Mangai

                     Alyvuogės (valgomosios)

                     Alyvuogės (aliejui spausti)

                     Papajos

                     Pasifloros vaisiai

                     Ananasai

                     Granatai

                     Kiti

                                 2.

                                 Daržovės, šviežios arba neapvirtos, šaldytos arba džiovintos

                     0,01 (1)

                     0,01 (1)

                                 i)

                                 ŠAKNIAVAISIAI IR GUMBIAVAISIAI

                     Burokėliai

                     Morkos

                     Manijokai

                     Salierai

                     Krienai

                     Topinambai

                     Pastarnokai

                     Petražolių šaknys

                     Ridikai

                     Gelteklės

                     Saldžiosios bulvės

                     Griežčiai

                     Ropės

                     Dioskorėjos

                     Kiti

                                 ii)

                                 SVOGŪNINĖS DARŽOVĖS

                     Česnakai

                     Svogūnai

                     Askaloniniai česnakai

                     Svogūnlaiškiai

                     Kitos

                                 iii)

                                 VAISINĖS DARŽOVĖS

                                 a)

                                 Bulvinių šeimos

                     Pomidorai

                     Paprikos

                     Baklažanai

                     Valgomosios ybiškės

                     Kitos

                                 b)

                                 Moliūginės – valgoma luoba

                     Agurkai

                     Kornišonai

                     Cukinijos

                     Kitos

                                 c)

                                 Moliūginės – nevalgoma luoba

                     Melionai

                     Moliūgai

                     Arbūzai

                     Kitos

                                 d)

                                 Cukriniai kukurūzai

                                 iv)

                                 KOPŪSTINĖS DARŽOVĖS

                                 a)

                                 Žiedinės kopūstinės daržovės

                     Brokoliai (įskaitant Calabrese)

                     Žiediniai kopūstai

                     Kitos

                                 b)

                                 Gūžinės kopūstinės daržovės

                     Briuselio kopūstai

                     Gūžiniai kopūstai

                     Kitos

                                 c)

                                 Lapinės kopūstinės daržovės

                     Kininiai bastučiai

                     Lapiniai kopūstai

                     Kitos

                                 d)

                                 Kaliaropės

                                 v)

                                 LAPINĖS DARŽOVĖS IR ŠVIEŽIOS PRIESKONINĖS ŽOLĖS

                                 a)

                                 Salotos ir panašios daržovės

                     Pipirnės

                     Sultenės

                     Salotos

                     Salotinės trūkažolės

                     Sėjamosios gražgarstės

                     Kopūstinių daržovių lapai ir daigai

                     Kitos

                                 b)

                                 Špinatai ir panašios daržovės

                     Špinatai

                     Mangoldai

                     Kitos

                                 c)

                                 Rėžiukai

                                 d)

                                 Salotinės cikorijos

                                 e)

                                 Prieskoninės žolės

                     Builiai

                     Laiškiniai česnakai

                     Petražolės

                     Salierų lapai

                     Kitos

                                 vi)

                                 ANKŠTINĖS DARŽOVĖS (šviežios)

                     Pupelės (su ankštimis)

                     Pupelės (be ankščių)

                     Žirniai (su ankštimis)

                     Žirniai (be ankščių)

                     Kitos

                                 vii)

                                 STIEBINĖS DARŽOVĖS (šviežios)

                     Šparagai

                     Ispanijos artišokai

                     Salierai

                     Pankoliai

                     Artišokai

                     Porai

                     Rabarbarai

                     Kitos

                                 viii)

                                 GRYBAI

                                 a)

                                 Auginamieji grybai

                                 b)

                                 Miško grybai

                                 3.

                                 Ankštiniai

                     0,01 (1)

                     0,01 (1)

                     Pupos

                     Lęšiai

                     Žirniai

                     Lubinai

                     Kitos

                                 4.

                                 Aliejinių augalų sėklos

                     0,01 (1)

                     0,01 (1)

                     Sėmenys

                     Žemės riešutai

                     Aguonų sėklos

                     Sezamo sėklos

                     Saulėgrąžos

                     Rapsų sėklos

                     Sojos pupelės

                     Garstyčių sėklos

                     Medvilnės sėklos

                     Kanapių sėklos

                     Kitos

                                 5.

                                 Bulvės

                     0,01 (1)

                     0,01 (1)

                     Ankstyvosios bulvės

                     Sandėliuojamosios bulvės

                                 6.

                                 Arbatžolės (džiovinti lapeliai ir stiebeliai, fermentuoti arba kitaip apdoroti, Camellia sinensis)

                     0,02 (1)

                     0,02 (1)

                                 7.

                                 Apyniai (džiovinti), įskaitant apynių granules ir nekoncentruotus miltelius

                     0,02 (1)

                     0,02 (1)

         (1)  Rodo apatinę analizinio nustatymo ribą.“


title: 2007 m. vasario 20 d. Komisijos direktyva 2007/9/EB, iš dalies keičianti Tarybos direktyvos 90/642/EEB priedą dėl didžiausios leistinos aldikarbo likučių koncentracijos (Tekstas svarbus EEE )

text:
1.3.2007

               LT

               Europos Sąjungos oficialusis leidinys

               L 63/17

      KOMISIJOS DIREKTYVA 2007/9/EB
   2007 m. vasario 20 d.
   iš dalies keičianti Tarybos direktyvos 90/642/EEB priedą dėl didžiausios leistinos aldikarbo likučių koncentracijos
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo (1), ypač į jos 7 straipsnį,
   kadangi:

               (1)

               Likučių koncentracija grūduose ir augaliniuose produktuose, įskaitant vaisius ir daržoves, rodo, kad yra naudojamas mažiausias pesticidų, reikalingų veiksmingai augalų apsaugai, kiekis, pesticidus naudojant taip, kad likučių koncentracija būtų kuo mažesnė ir toksikologiškai priimtina, ypač atsižvelgiant į aplinkos apsaugą ir į apskaičiuotą su maistu suvartojamą kiekį. Bendrijos didžiausia leistina likučių koncentracija (DLK) atitinka likučių, kurių gali būti rasta produktuose, viršutinę koncentracijos ribą, kai buvo laikomasi geros žemės ūkio praktikos.

               (2)

               Pesticidų DLK vertės yra nuolat tikslinamos ir keičiamos atsižvelgiant į naują informaciją ir duomenis. Kaip DLK nustatoma apatinė analizinio nustatymo riba, jei dėl leidžiamų naudoti augalų apsaugos priemonių pesticidų likučių koncentracija maisto produkte arba ant jo yra mažesnė nei galima nustatyti, arba jei nėra leidimo naudoti, arba jei valstybių narių leidimai naudoti nebuvo patvirtinti reikiamais duomenimis, arba jei trečiosiose šalyse naudojamų pesticidų likučių koncentracija maisto produktuose, galinčiuose patekti į Bendrijos rinką, arba ant jų nebuvo patvirtintas reikiamais duomenimis.

               (3)

               Viena valstybės narė pranešė Komisijai, kad atsižvelgiant į leistiną normą vartotojams būtų tikslinga peržiūrėti nacionalines DLK vertes pagal Direktyvos 90/642/EEB 8 straipsnį. Komisijai buvo pasiūlyta patikslinti Bendrijos DLK vertes.

               (4)

               Pesticidų poveikis vartotojams vartojant maisto produktus visą gyvenimą ir trumpą laiką yra iš naujo apskaičiuotas ir įvertintas pagal Bendrijos metodiką ir praktiką, atsižvelgiant į Pasaulio sveikatos organizacijos paskelbtas rekomendacijas (2). Atsižvelgiant į šiuos argumentus yra tikslinga nustatyti naujas didžiausias leistinos likučių koncentracijos vertes, leidžiančias išvengti nepriimtino poveikio vartotojui.

               (5)

               Ūmus pesticidų poveikis vartotojams per kiekvieną iš maisto produktų, kuriuose gali būti likučių, prireikus buvo įvertintas ir pateiktas skaičiais pagal Bendrijos metodiką ir praktiką, atsižvelgiant į Pasaulio sveikatos organizacijos paskelbtas rekomendacijas. Padaryta išvada, kad jei pesticidų likučių koncentracijos vertės yra lygios naujoms DLK vertėms arba mažesnės, jie nesukels ūmaus toksiško poveikio.

               (6)

               Su Bendrijos prekybos partneriais per Pasaulio prekybos organizaciją vyko konsultacijos dėl naujų DLK verčių ir į jų pastabas apie šias koncentracijos vertes atsižvelgta.

               (7)

               Komisijos prašymu EMST (3) pateikė nuomonę dėl pavojaus, susijusio su šioje direktyvoje patvirtintomis aldikarbo DLK vertėmis.

               (8)

               Todėl reikėtų atitinkamai iš dalies pakeisti Direktyvos 90/642/EEB priedus.

               (9)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 90/642/EEB II priedo A dalis iš dalies keičiama pagal šios direktyvos priedą.
   2 straipsnis
   Valstybės narės priima ir skelbia įstatymus ir kitus teisės aktus, kurie, įsigalioję ne vėliau kaip iki 2007 m. rugsėjo 1 d., įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos koreliacijos lentelę.
   Šias nuostatas jos taiko nuo 2007 m. rugsėjo 2 d.
   Valstybės narės, tvirtindamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2007 m. vasario 20 d.

            Komisijos vardu

         Markos KYPRIANOU

            Komisijos narys

      (1)  OL L 350, 1990 12 14, p. 71. Direktyva su paskutiniais pakeitimais, padarytais Komisijos direktyva 2006/92/EB (OL L 311, 2006 11 10, p. 31).

      (2)  Rekomendacijos, kaip prognozuoti su maistu suvartojamų pesticidų likučių leistinus kiekius (pataisytos), parengtos pagal GEMS/Maisto programą bendradarbiaujant su Pesticidų likučių kodekso komitetu, paskelbtos Pasaulinės sveikatos organizacijos 1997 m. (WHO/FSF/FOS/97.7).

      (3)  The EFSA Journal (2006) 409, p. 1–23.

      PRIEDAS
      Direktyvos 90/642/EEB II priedo A dalyje aldikarbui skirtos eilutės pakeičiamos taip:

                     Pesticidų likučiai ir didžiausia leistina likučių koncentracija (mg/kg)

                     Atskirų produktų, kuriems taikoma DLK, grupės ir pavyzdžiai

                     Aldikarbas (aldikarbo, jo sulfoksido ir jo sulfono suminis kiekis, išreikštas aldikarbu)

                                 „1.

                                 Vaisiai, švieži, džiovinti arba nevirti, užkonservuoti šaldant, be cukraus; riešutai;

                     0,02 (1)

                                 i)

                                 CITRUSINIAI VAISIAI

                     Greipfrutai

                     Citrinos

                     Žaliosios citrinos

                     Mandarinai (įskaitant klementinus ir panašius hibridus)

                     Apelsinai

                     Didieji greipfrutai

                     Kiti

                                 ii)

                                 MEDŽIŲ RIEŠUTAI (su kevalais arba be jų)

                     Migdolai

                     Braziliniai riešutai

                     Anakardžio riešutai

                     Kaštainiai

                     Kokoso riešutai

                     Lazdyno riešutai

                     Makadamijos riešutai

                     Dekanai

                     Kedro riešutai

                     Pistacijos

                     Graikiniai riešutai

                     Kiti

                                 iii)

                                 SĖKLAVAISIAI

                     Obuoliai

                     Kriaušės

                     Svarainiai

                     Kiti

                                 iv)

                                 KAULAVAISIAI

                     Abrikosai

                     Vyšnios

                     Persikai (įskaitant nektarinus ir panašius hibridus)

                     Slyvos

                     Kiti

                                 v)

                                 UOGOS IR SMULKŪS VAISIAI

                                 a)

                                 Valgomosios vynuogės ir vynuogės vynui gaminti

                     Valgomosios vynuogės

                     Vynuogės vynui gaminti

                                 b)

                                 Braškės (išskyrus žemuoges)

                                 c)

                                 Uogos, augančios ant stiebų (išskyrus laukines)

                     Gervuogės (Rubus fruticosus)

                     Gervuogės (Rubus flagellaris)

                     Loganberijos

                     Avietės

                     Kiti

                                 d)

                                 Kiti smulkūs vaisiai ir uogos (išskyrus laukinius)

                     Mėlynės

                     Spanguolės

                     Serbentai (raudonieji, juodieji, baltieji)

                     Agrastai

                     Kiti

                                 e)

                                 Laukinės uogos ir laukiniai vaisiai

                                 vi)

                                 KITI VAISIAI

                     Avokadai

                     Bananai

                     Datulės

                     Figos

                     Kiviai

                     Kinkanai

                     Ličiai

                     Mangai

                     Alyvuogės (valgomosios)

                     Alyvuogės (aliejui spausti)

                     Papajos

                     Pasifloros vaisiai

                     Ananasai

                     Granatai

                     Kiti

                                 2.

                                 Daržovės, šviežios arba neapvirtos, šaldytos arba džiovintos

                                 i)

                                 ŠAKNIAVAISIAI IR GUMBIAVAISIAI

                     0,02 (1)

                     Burokėliai

                     Morkos

                     Manijokai

                     Salierai

                     Krienai

                     Topinambai

                     Pastarnokai

                     Petražolių šaknys

                     Ridikai

                     Gelteklės

                     Saldžiosios bulvės

                     Griežčiai

                     Ropės

                     Dioskorėjos

                     Kiti

                                 ii)

                                 SVOGŪNINĖS DARŽOVĖS

                     0,05

                     Česnakai

                     Svogūnai

                     Askaloniniai česnakai

                     Svogūnlaiškiai

                     Kiti

                                 iii)

                                 VAISINĖS DARŽOVĖS

                     0,02 (1)

                                 a)

                                 Bulvinių šeimos

                     Pomidorai

                     Paprikos

                     Baklažanai

                     Valgomosios ybiškės

                     Kiti

                                 b)

                                 Moliūginės (valgoma luoba)

                     Agurkai

                     Kornišonai

                     Cukinijos

                     Kiti

                                 c)

                                 Moliūginės (nevalgoma luoba)

                     Melionai

                     Moliūgai

                     Arbūzai

                     Kiti

                                 d)

                                 Cukriniai kukurūzai

                                 iv)

                                 KOPŪSTINĖS DARŽOVĖS

                     0,02 (1)

                                 a)

                                 Žiedinės kopūstinės daržovės

                     Brokoliai

                     Žiediniai kopūstai

                     Kiti

                                 b)

                                 Gūžinės kopūstinės daržovės

                     Briuselio kopūstai

                     Gūžiniai kopūstai

                     Kiti

                                 c)

                                 Lapinės kopūstinės daržovės

                     Kininiai bastučiai

                     Lapiniai kopūstai

                     Kiti

                                 d)

                                 Kaliaropės

                                 v)

                                 LAPINĖS DARŽOVĖS IR ŠVIEŽIOS PRIESKONINĖS ŽOLĖS

                     0,02 (1)

                                 a)

                                 Salotos ir panašios daržovės

                     Pipirinės

                     Sultenės

                     Salotos

                     Salotinės trūkažolės

                     Sėjamosios gražgarstės

                     Kopūstinių daržovių lapai ir daigai

                     Kiti

                                 b)

                                 Špinatai ir panašios daržovės

                     Špinatai

                     Mangoldai

                     Kiti

                                 c)

                                 Rėžiukai

                                 d)

                                 Salotinės cikorijos

                                 e)

                                 Prieskoninės žolės

                     Builiai

                     Laiškiniai česnakai

                     Petražolės

                     Salierų lapai

                     Kiti

                                 vi)

                                 ANKŠTINĖS DARŽOVĖS (šviežios)

                     0,02 (1)

                     Pupelės (su ankštimis)

                     Pupelės (be ankščių)

                     Žirniai (su ankštimis)

                     Žirniai (be ankščių)

                     Kiti

                                 vii)

                                 STIEBINĖS DARŽOVĖS (šviežios)

                     0,02 (1)

                     Šparagai

                     Dygieji (Ispanijos) artišokai

                     Salierai

                     Pankoliai

                     Artišokai

                     Porai

                     Rabarbarai

                     Kiti

                                 viii)

                                 GRYBAI

                     0,02 (1)

                                 a)

                                 Grybai (išskyrus miško)

                                 b)

                                 Miško grybai

                                 3.

                                 Ankštiniai

                     0,02 (1)

                     Pupos

                     Lęšiai

                     Žirniai

                     Lubinai

                     Kiti

                                 4.

                                 Aliejinių augalų sėklos

                     0,05 (1)

                     Sėmenys

                     Žemės riešutai

                     Aguonų sėklos

                     Sezamo sėklos

                     Saulėgrąžos

                     Rapsų sėklos

                     Sojos pupelės

                     Garstyčių sėklos

                     Medvilnės sėklos

                     Kanapių sėklos

                     Kiti

                                 5.

                                 Bulvės

                     0,02 (1)

                     Ankstyvosios bulvės

                     Sandėliuojamos bulvės

                                 6.

                                 Arbatžolės (lapeliai ir stiebeliai, džiovinti, fermentuoti ar kitaip apdoroti, iš Camellia sinensis lapų)

                     0,05 (1)

                                 7.

                                 Apyniai (džiovinti), įskaitant apynių granules ir nekoncentruotus miltelius

                     0,05 (1)

         (1)  Rodo apatinę analizinio nustatymo ribą.“


title: 2014 m. balandžio 3 d. Europos Parlamento ir Tarybos direktyva 2014/46/ES, kuria iš dalies keičiama Tarybos direktyva 1999/37/EB dėl transporto priemonių registracijos dokumentų

text:
29.4.2014

                  LT

                  Europos Sąjungos oficialusis leidinys

                  L 127/129

            EUROPOS PARLAMENTO IR TARYBOS DIREKTYVA 2014/46/ES
      2014 m. balandžio 3 d.
      kuria iš dalies keičiama Tarybos direktyva 1999/37/EB dėl transporto priemonių registracijos dokumentų
      EUROPOS PARLAMENTAS IR EUROPOS SĄJUNGOS TARYBA,
      atsižvelgdami į Sutartį dėl Europos Sąjungos veikimo, ypač į jos 91 straipsnį,
      atsižvelgdami į Europos Komisijos pasiūlymą,
      teisėkūros procedūra priimamo akto projektą perdavus nacionaliniams parlamentams,
      atsižvelgdami į Europos ekonomikos ir socialinių reikalų komiteto nuomonę (1),
      pasikonsultavę su Regionų komitetu,
      laikydamiesi įprastos teisėkūros procedūros (2),
      kadangi:

                  (1)

                  techninė apžiūra yra platesnio režimo, kuriuo užtikrinama, kad naudojamos transporto priemonės išliktų saugios ir aplinkosaugos požiūriu priimtinos būklės, dalis. Tas režimas turėtų numatyti transporto priemonių periodines technines apžiūras ir komercinio kelių transporto veikloje naudojamų transporto priemonių techninius patikrinimus keliuose, taip pat transporto priemonės registracijos procedūrą, kuri leistų sustabdyti leidimo naudoti transporto priemonę keliuose galiojimą, kai ta transporto priemonė kelia neišvengiamą pavojų kelių eismo saugai;

                  (2)

                  transporto priemonės registracija suteikia administracinį leidimą pradėti ją eksploatuoti keliuose. Tarybos direktyva 1999/37/EB (3) taikoma tik išduodant transporto priemonės registracijos liudijimą. Nepaisant to ir, visų pirma, tais atvejais, kai dėl transporto priemonės techninės būklės jos naudojimas viešuosiuose keliuose keltų pavojų, turėtų būti įmanoma leidimo naudoti tą transporto priemonę galiojimą tam tikram laikui sustabdyti. Siekiant sumažinti su leidimo galiojimo sustabdymu susijusią administracinę naštą, panaikinus galiojimo sustabdymą neturėtų būti privaloma atlikti naujos registracijos proceso;

                  (3)

                  turėtų būti nustatyta pareiga visam laikui panaikinti transporto priemonės registraciją tais atvejais, kai pranešama, kad transporto priemonė pagal Europos Parlamento ir Tarybos direktyvą 2000/53/EB (4) laikoma netinkama eksploatuoti. Valstybės narės gali nacionalinėje teisėje nurodyti kitas transporto priemonės registracijos panaikinimo priežastis;

                  (4)

                  net ir panaikinus transporto priemonės registraciją, turėtų būti įmanoma išsaugoti įrašą apie tą registraciją;

                  (5)

                  siekiant sumažinti administracinę naštą ir palengvinti valstybių narių keitimąsi informacija, su transporto priemonėmis susijusi informacija turėtų būti registruojama elektroniniu būdu;

                  (6)

                  šia direktyva valstybėms narėms neturėtų būti užkertamas kelias laikyti, kad jų kompetentingų institucijų tvarkoma elektroninė duomenų bazė yra pagrindinis informacijos apie jų teritorijoje registruotą transporto priemonę šaltinis. Turėtų būti įmanoma valstybėms narėms naudoti elektroninį tinklą, kuris palengvintų apsikeitimą nacionalinėse elektroninių duomenų bazėse saugomais duomenimis;

                  (7)

                  jei atliekant techninę apžiūrą nustatoma pavojingų trūkumų ir leidimo naudoti transporto priemonę viešuosiuose keliuose galiojimas sustabdomas, įrašas apie tą sustabdymą turėtų būti saugomas, kol bus atlikta kita transporto priemonės techninė apžiūra, kurios rezultatai teigiami;

                  (8)

                  siekiant atnaujinti Direktyvos 1999/37/EB abiejų I ir II priedų II.4 punkto antrą įtrauką ir III.1 punkto A dalies b papunktį Sąjungos plėtros atveju, taip pat atnaujinti I priedo II.6 punktą dėl neprivalomų duomenų, jei keistųsi atitinkamuose Sąjungos teisės aktuose dėl tipo patvirtinimo numatytos apibrėžtys arba atitikties liudijimų turinys, pagal Sutarties dėl Europos Sąjungos veikimo 290 straipsnį Komisijai turėtų būti deleguoti įgaliojimai priimti aktus. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais. Atlikdama su deleguotaisiais aktais susijusį parengiamąjį darbą ir rengdama jų tekstus Komisija turėtų užtikrinti, kad atitinkami dokumentai būtų vienu metu, laiku ir tinkamai perduodami Europos Parlamentui ir Tarybai;

                  (9)

                  todėl Direktyva 1999/37/EB turėtų būti atitinkamai iš dalies pakeista,

            PRIĖMĖ ŠIĄ DIREKTYVĄ:
      1 straipsnis
      Direktyvos 1999/37/EB daliniai pakeitimai
      Direktyva 1999/37/EB iš dalies keičiama taip:

                  1)

                  1 straipsnio pirmas sakinys pakeičiamas taip:
                  „Ši direktyva taikoma valstybių narių išduodamiems transporto priemonių registracijos dokumentams.“;

                  2)

                  2 straipsnis papildomas šiais punktais:
                  „e)   sustabdymas– ribotos trukmės laikotarpis, kuriuo valstybė narė neleidžia naudoti transporto priemonės keliuose, kuriam pasibaigus, jei nebelieka priežasčių, dėl kurių galiojimas buvo sustabdytas, transporto priemone vėl gali būti leidžiama naudotis ir registracijos procedūros pakartoti nereikia;
                  f)   registracijos panaikinimas– valstybės narės leidimo naudoti transporto priemonę keliuose panaikinimas.“;

                  3)

                  3 straipsnis papildomas šiomis dalimis:
                  „4.   Valstybės narės elektroniniu būdu registruoja duomenis apie visas jų teritorijoje registruotas transporto priemones. Tie duomenys apima:

                              a)

                              visą privalomą I priedo II.5 punkte nustatytą informaciją ir to priedo II.6 punkto (J), (V.7) ir (V.9) papunkčiuose nustatytą informaciją, jei tie duomenys yra prieinami;

                              b)

                              kitus neprivalomus duomenis, išvardytus I priede, arba, jei įmanoma, duomenis iš atitikties liudijimo, kaip numatyta Europos Parlamento ir Tarybos direktyvoje 2007/46/EB (*);

                              c)

                              pagal Europos Parlamento ir Tarybos direktyvą 2014/45/ES (**) atliekamos privalomos periodinės techninės apžiūros rezultatus ir techninės apžiūros pažymos galiojimo laikotarpį.

                        Asmens duomenys pagal šią direktyvą tvarkomi laikantis Europos Parlamento ir Tarybos direktyvų 95/46/EB (***) ir 2002/58/EB (****).
                  5.   Periodinių techninių apžiūrų atlikimo tikslu kompetentingoms valdžios institucijoms arba techninės apžiūros centrams turi būti prieinami techniniai transporto priemonių duomenys. Valstybės narės techninės apžiūros centrams gali nustatyti tokių duomenų naudojimo ir platinimo apribojimus, siekdamos, kad jie nebūtų naudojami netinkamai.

                     (*)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (OL L 263, 2007 10 9, p. 1)."

                     (**)  2014 m. balandžio 3 d. Europos Parlamento ir Tarybos direktyva 2014/45/ES dėl motorinių transporto priemonių ir jų priekabų periodinės techninės apžiūros, kuria panaikinama Direktyva 2009/40/EB (OL L 127, 2014 4 29, p. 51)."

                     (***)  1995 m. spalio 24 d. Europos Parlamento ir Tarybos direktyva (95/46/EB) dėl 1995 asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31)."

                     (****)  2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (OL L 201, 2002 7 31, p. 37).“;"

                  4)

                  įterpiamas šis straipsnis:
                  „3a straipsnis
                  1.   Jei valstybės narės kompetentinga institucija gauna pranešimą apie atliktą periodinę techninę apžiūrą, iš kurio matyti, kad pagal Direktyvos 2014/45/ES 9 straipsnį leidimo naudoti konkrečią transporto priemonę keliuose galiojimas sustabdytas, toks sustabdymas užregistruojamas elektroniniu būdu ir atliekama papildoma techninė apžiūra.
                  Sustabdymas galioja iki kitos transporto priemonės techninės apžiūros, kurios rezultatai teigiami. Jei po techninės apžiūros rezultatai teigiami, kompetentinga institucija nedelsdama vėl suteikia leidimą transporto priemonę naudoti keliuose. Naujas registracijos procesas neprivalomas.
                  Valstybės narės arba jų kompetentingos institucijos gali patvirtinti priemones, kuriomis sudaromos palankesnės sąlygos pakartotinei transporto priemonės, kurios naudojimo keliuose leidimas sustabdytas, apžiūrai atlikti. Tos priemonės gali apimti leidimą viešaisiais keliais vykti iš remonto vietos į techninės apžiūros centrą, kad būtų atlikta techninė apžiūra.
                  2.   Valstybės narės gali leisti registracijos liudijimo turėtojui pateikti kompetentingai institucijai prašymą perleisti registraciją naujam transporto priemonės savininkui.
                  3.   Tuo atveju, kai valstybės narės kompetentinga institucija gauna pranešimą, kad transporto priemonė pagal Europos Parlamento ir Tarybos direktyvą 2000/53/EB (*****) laikoma netinkama eksploatuoti transporto priemone, tos transporto priemonės registracija visam laikui panaikinama, o informacija apie tai įtraukiama į elektroninį registrą.

                     (*****)  2000 m. rugsėjo 18 d. Europos Parlamento ir Tarybos direktyva 2000/53/EB dėl eksploatuoti netinkamų transporto priemonių (OL L 269, 2000 10 21, p. 34).“;"

                  5)

                  5 straipsnis papildomas šia dalimi:
                  „3.   Nedarant poveikio Direktyvos 2014/45/ES 5 straipsnio 4 daliai ir 8 straipsnio 3 daliai, valstybės narės iš esmės pripažįsta, kad, jeigu pasikeičia transporto priemonės, kuri turi galiojantį periodinės techninės apžiūros liudijimą, savininkas, techninės apžiūros pažyma galioja.“;

                  6)

                  6 ir 7 straipsniai pakeičiami taip:
                  „6 straipsnis
                  Komisijai pagal 7 straipsnį suteikiami įgaliojimai priimti deleguotuosius aktus siekiant iš dalies pakeisti:

                              —

                              abiejų I ir II priedų II.4 punkto antrą įtrauką ir III.1 punkto A dalies b papunktį Sąjungos plėtros atveju,

                              —

                              I priedo II.6 punktą dėl neprivalomų duomenų, jei keistųsi atitinkamuose Sąjungos teisės aktuose dėl tipo patvirtinimo numatytos apibrėžtys arba atitikties liudijimų turinys.

                        7 straipsnis
                  1.   Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.
                  2.   6 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2014 m. gegužės 19 d. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais aktais ataskaitą. Įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.
                  3.   Europos Parlamentas arba Taryba gali bet kada atšaukti 6 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.
                  4.   Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.
                  5.   Pagal 6 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.“;

                  7)

                  9 straipsnis pakeičiamas taip:
                  „9 straipsnis
                  Įgyvendindamos šią direktyvą valstybės narės teikia viena kitai pagalbą. Jos dvišaliu arba daugiašaliu lygiu keičiasi informacija, ypač tais atvejais, kai prieš transporto priemonės registraciją turi būti patikrinamas tos transporto priemonės teisinis statusas valstybėje narėje, kurioje ta transporto priemonė buvo anksčiau registruota. Atliekant tokį tikrinimą gali būti visų pirma naudojamas elektroninis tinklas, kuris apima nacionalinių elektroninių duomenų bazių duomenis, kad būtų lengviau keistis informacija.“;

                  8)

                  I priedo II.6 punktas papildomas šiuo papunkčiu:

                              „X)

                              techninės apžiūros liudijimas, kitos techninės apžiūros arba dabartinės pažymos galiojimo laikotarpio pabaigos data.“

            2 straipsnis
      Perkėlimas į nacionalinę teisę
      1.   Valstybės narės ne vėliau kaip 2017 m. gegužės 20 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Apie tai jos nedelsdamos praneša Komisijai.
      Tas nuostatas jos taiko nuo 2018 m. gegužės 20 d.
      Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
      2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
      3 straipsnis
      Įsigaliojimas
      Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
      4 straipsnis
      Adresatai
      Ši direktyva skirta valstybėms narėms.

         Priimta Briuselyje 2014 m. balandžio 3 d.

               Europos Parlamento vardu

               Pirmininkas

            M. SCHULZ

               Tarybos vardu

               Pirmininkas

            D. KOURKOULAS

         (1)  OL C 44, 2013 2 15, p. 128.

         (2)  2014 m. kovo 11 d. Europos Parlamento pozicija (dar nepaskelbta Oficialiajame leidinyje) ir 2014 m. kovo 24 d. Tarybos sprendimas.

         (3)  1999 m. balandžio 29 d. Tarybos direktyva 1999/37/EB dėl transporto priemonių registracijos dokumentų (OL L 138, 1999 6 1, p. 57).

         (4)  2000 m. rugsėjo 18 d. Europos Parlamento ir Tarybos direktyva 2000/53/EB dėl eksploatuoti netinkamų transporto priemonių (OL L 269, 2000 10 21, p. 34).


title: 2004 m. balandžio 29 d. Tarybos Direktyva 2004/76/EB iš dalies keičianti Direktyvą 2003/49/EB dėl galimybės tam tikroms valstybėms narėms nustatyti pereinamuosius laikotarpius taikant bendrą apmokestinimo sistemą, taikomą palūkanų ir autorinių atlyginimų mokėjimams tarp skirtingų valstybių narių asocijuotų bendrovių

text:
Svarbus teisinis pranešimas

|

32004L0076

Oficialusis leidinys L 157 , 30/04/2004 p. 0106 - 0113

		Tarybos Direktyva 2004/76/EB2004 m. balandžio 29 d.iš dalies keičianti Direktyvą 2003/49/EB dėl galimybės tam tikroms valstybėms narėms nustatyti pereinamuosius laikotarpius taikant bendrą apmokestinimo sistemą, taikomą palūkanų ir autorinių atlyginimų mokėjimams tarp skirtingų valstybių narių asocijuotų bendroviųEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 94 straipsnį,atsižvelgdama į Komisijos pasiūlymą, [1]atsižvelgdama į Europos Parlamento pasiūlymą [2],atsižvelgdama į Europos ekonomikos ir socialinių reikalų komiteto nuomonę [3],Kadangi:(1) 2003 m. birželio 3 d. Tarybos direktyvoje 2003/49/EB dėl bendros apmokestinimo sistemos, taikomos palūkanų ir autorinių atlyginimų mokėjimams tarp skirtingų valstybių narių asocijuotų bendrovių [4], numatyta panaikinti šių mokėjimų apmokestinimą valstybėje narėje, kurioje jie padaromi, bet ji taip pat užtikrina, kad šie mokėjimai būtų apmokestinami tik vieną kartą kurioje nors valstybėje narėje.(2) Taikant Direktyvą 2003/49/EB, Čekijos Respublikai, Latvijai, Lietuvai, Lenkijai ir Slovakijai gali kilti su biudžetu susijusių problemų, atsižvelgiant į pagal nacionalinę teisę taikomo mokesčio, išskaičiuoto prie šaltinio, tarifą ir remiantis mokesčių konvencijomis dėl pajamų ir kapitalo bei tokiu būdu surinktomis pajamomis.(3) Dėl to šioms stojančiosioms valstybėms turėtų būti laikinai leista, iki 2003 m. birželio 3 d. Tarybos direktyvos 2003/48/EB dėl palūkanų, gautų iš taupymo pajamų, apmokestinimo [5] 17 straipsnio 2 ir 3 dalyse nurodytos taikymo dienos, netaikyti Direktyvos 2003/49/EB tam tikrų nuostatų Latvijai ir Lietuvai dėl palūkanų ir autorinių atlyginimų mokėjimų, o Čekijos Respublikai, Lenkijai ir Slovakijai – tik autorinių atlyginimų mokėjimų.(4) Šioje direktyvoje numatytos priemonės nėra adaptacija, kaip apibrėžta 2003 m. Stojimo akto 57 straipsnyje.(5) Valstybėms narėms reikia suteikti kreditą mokesčiams, išskaičiuotiems iš palūkanų ir autorinių atlyginimų mokėjimų, būtina užtikrinti, kad ši direktyva į nacionalinę teisę būtų perkelta iki dienos, kurią įsigalioja 2003 m. Stojimo aktas.(6) Šios direktyvos nuostatos taikomos nuo naujų valstybių narių įstojimo dienos. Klausimo skubumas pateisina išimtį dėl šešių savaičių laikotarpio, numatyto Protokolo dėl nacionalinių parlamentų vaidmens Europos Sąjungoje I.3 punkte,PRIĖMĖ ŠIĄ DIREKTYVĄ:1 straipsnisDirektyvos 2003/49/EB 6 straipsnis iš dalies keičiamas taip:1. Antraštė pakeičiama taip:"Pereinamosios taisyklės Čekijos Respublikai, Graikijai, Ispanijai, Latvijai, Lietuvai, Lenkijai, Portugalijai ir Slovakijai"2. 1, 2 ir 3 dalys pakeičiamos taip:"1. Graikijai, Latvijai, Lenkijai ir Portugalijai leidžiama netaikyti 1 straipsnio nuostatų iki 2003 m. birželio 3 d. Tarybos direktyvos 2003/48/EB dėl palūkanų, gautų iš taupymo pajamų, apmokestinimo [6] 17 straipsnio 2 ir 3 dalyse nurodytos taikymo datos. Per 8 metų pereinamąjį laikotarpį, skaičiuojant nuo pirmiau minėtos datos, mokesčio, taikomo palūkanų ar autorinio atlyginimo mokėjimams kitos valstybės narės asocijuotai bendrovei arba valstybės narės asocijuotos bendrovės nuolatinei buveinei, esančiai kitoje valstybėje narėje, tarifas negali viršyti 10 % per pirmus 4 metus ir 5 % per likusius 4 metus.Lietuvai leidžiama netaikyti 1 straipsnio nuostatų iki Direktyvos 2003/48/EB 17 straipsnio 2 ir 3 dalyse nurodytos taikymo datos. Per 6 pereinamojo laikotarpio metus, skaičiuojant nuo pirmiau minėtos datos, mokesčio, taikomo autorinio atlyginimo mokėjimams kitos valstybės narės asocijuotai bendrovei arba valstybės narės asocijuotos bendrovės nuolatinei buveinei, esančiai kitoje valstybėje narėje, tarifas negali viršyti 10 %. Per pirmuosius 4 iš 6 pereinamojo laikotarpio metų, mokesčio, taikomo palūkanų mokėjimams kitos valstybės narės asocijuotai bendrovei arba valstybės narės asocijuotos bendrovės nuolatinei buveinei, esančiai kitoje valstybėje narėje, tarifas negali viršyti 10 %; o per likusius dvejus metus mokesčio už tokių palūkanų mokėjimus tarifas negali viršyti 5 %.Ispanijai ir Čekijos Respublikai leidžiama tik autorinio atlyginimo mokėjimui netaikyti 1 straipsnio nuostatų iki Direktyvos 2003/48/EB 17 straipsnio 2 ir 3 dalyse nurodytos taikymo datos. Per 6 pereinamojo laikotarpio metus, skaičiuojant nuo pirmiau minėtos datos, mokesčio, taikomo autorinio atlyginimo mokėjimams kitos valstybės narės asocijuotai bendrovei arba valstybės narės asocijuotos bendrovės nuolatinei buveinei, esančiai kitoje valstybėje narėje, tarifas negali viršyti 10 %. Slovakijai leidžiama tik autorinio atlyginimo mokėjimui netaikyti 1 straipsnio nuostatų dvejų metų pereinamuoju laikotarpiu, pradedant skaičiuoti nuo 2004 m. gegužės 1 d.Tačiau šių pareinamųjų taisyklių taikymas priklauso nuo to, ar, remiantis dvišalėmis sutartimis tarp Čekijos Respublikos, Graikijos, Ispanijos, Latvijos, Lietuvos, Lenkijos, Portugalijos ar Slovakijos ir kitų valstybių narių, nėra nuolat taikomi mažesni mokesčių tarifai nei nurodyti 1, 2 ir 3 pastraipose. Prieš šioje dalyje minimų pereinamųjų laikotarpių pabaigą, Taryba, gavusi Komisijos pasiūlymą, gali vienbalsiai nuspręsti pratęsti minėtuosius pereinamuosius laikotarpius.2. Kai valstybės narės bendrovė arba šioje valstybėje narėje esanti valstybės narės bendrovės nuolatinė buveinė:- gauna palūkanas arba autorinį atlyginimą iš Graikijos, Latvijos, Lietuvos, Lenkijos arba Portugalijos asocijuotos bendrovės,- gauna autorinį atlyginimą iš Čekijos Respublikos, Ispanijos ar Slovakijos asocijuotos bendrovės,- gauna palūkanas arba autorinį atlyginimą iš valstybės narės asocijuotos bendrovės nuolatinės buveinės, esančios Graikijoje, Latvijoje, Lietuvoje, Lenkijoje arba Portugalijoje,arba- gauna autorinį atlyginimą iš valstybės narės asocijuotos bendrovės nuolatinės buveinės, esančios Čekijos Respublikoje, Ispanijoje ar Slovakijoje,pirmoji valstybė narė leidžia atskaityti Čekijos Respublikoje, Graikijoje, Ispanijoje, Latvijoje, Lietuvoje, Lenkijoje, Portugalijoje ar Slovakijoje pagal 1 dalį sumokėto toms pajamoms taikomo mokesčio sumą iš tas pajamas gavusios bendrovės ar nuolatinės buveinės pajamų mokesčio.3. 2 dalyje nurodyta atskaitoma suma neturi viršyti mažesnės iš:a) Čekijos Respublikoje, Graikijoje, Ispanijoje, Latvijoje, Lietuvoje, Lenkijoje, Portugalijoje ar Slovakijoje mokėtino mokesčio, taikomo šioms pajamoms, remiantis 1 dalimi, arbab) to prieš atskaitymą apskaičiuoto pajamų mokesčio, taikomo palūkanas ar autorinį atlyginimą gavusios bendrovės ar nuolatinės buveinės pajamoms, dalies, kuri yra priskiriama tiems mokėjimams pagal valstybės narės, kuriai bendrovė priklauso arba kurioje yra nuolatinė buveinė, vidaus teisę."2 straipsnis1. Valstybės narės priima įstatymus ir kitus teisės aktus, kurie, įsigalioję iki jos įsigaliojimo dienos, įgyvendina šią direktyvą. Jos nedelsdamos pateikia Komisijai tų priemonių tekstą ir tų priemonių bei šios direktyvos atitikmenų lentelę.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja įsigaliojus Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutarčiai jos įsigaliojimo dieną.4 straipsnisŠi direktyva skirta valstybėms narėms.Priimta Liuksemburge, 2004 m. balandžio 29 d.Tarybos varduPirmininkasM. McDowell[1] OL L[2] OL L[3] OL L[4] OL L 157, 2003 6 26, p. 49.[5] OL L 157, 2003 6 26, p. 38.[6] L 157, 2003 6 26, p. 38.--------------------------------------------------


title: 1999 m. gegužės 25 d. Tarybos direktyva 1999/49/EB iš dalies keičianti Direktyvą 77/388/EEB dėl bendros pridėtinės vertės mokesčio sistemos dėl standartinio tarifo dydžio

text:
Svarbus teisinis pranešimas

|

31999L0049

Oficialusis leidinys L 139 , 02/06/1999 p. 0027 - 0028

		Tarybos direktyva 1999/49/EB1999 m. gegužės 25 d.iš dalies keičianti Direktyvą 77/388/EEB dėl bendros pridėtinės vertės mokesčio sistemos dėl standartinio tarifo dydžioEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],(1) kadangi 1977 m. gegužės 17 d. Šeštosios Tarybos direktyvos dėl valstybių narių įstatymų, susijusių su apyvartos mokesčiais, suderinimo – bendra pridėtinės vertės mokesčio sistema: vienodas apskaičiavimo pagrindas [4] 12 straipsnio 3 dalies a punkte nustatyta, kad Taryba sprendžia dėl standartinio tarifo dydžio, taikomo po 1998 m. gruodžio 31 d.; kadangi standartinį pridėtinės vertės mokesčio tarifą kiekviena valstybė narė nustato kaip tam tikrą apmokestinamosios vertės procentą; jis turi būti toks pats ir tiekiamoms prekėms, ir teikiamoms paslaugoms; kadangi šis procentas nuo 1993 m. sausio 1 d. iki 1998 m. gruodžio 31 d. negali būti mažesnis kaip 15 %;(2) kadangi patirtis parodė, kad šiuo metu įvairiose valstybėse narėse taikomas standartinis pridėtinės vertės mokesčio tarifas kartu su pereinamojo laikotarpio sistemos mechanizmu užtikrino patenkinamą šios pereinamojo laikotarpio sistemos funkcionavimą; kadangi yra tinkama, atsižvelgiant į standartinį tarifą, išlaikyti šiuo metu taikomą minimalų tarifo dydį ateityje;(3) kadangi, Komisijos ataskaitoje apie tarifus pažymima, kad egzistuoja konkurencijos iškraipymai, kurie paryškės, kai bus įvesta bendra valiuta; kadangi standartinio tarifo taikymo laikotarpis turėtų būti apribotas iki dviejų metų, siekiant sudaryti sąlygas Tarybai vėlesniame etape apsispręsti tiek dėl standartinio tarifo, tiek ir dėl sumažinto tarifo arba tarifų dydžio,PRIĖMĖ ŠIĄ DIREKTYVĄ:1 straipsnis"a) Standartinį pridėtinės vertės mokesčio tarifą kiekviena valstybė narė nustato kaip tam tikrą apmokestinamosios vertės procentą; jis turi būti toks pats ir tiekiamoms prekėms, ir teikiamoms paslaugoms. Šis procentas nuo 1999 m. sausio 1 d. iki 2000 m. gruodžio 31 d. negali būti mažesnis už 15 %.Taryba, Komisijos pasiūlymu, po konsultacijų su Europos Parlamentu bei su Ekonomikos ir socialinių reikalų komitetu, vieningai patvirtina standartinio tarifo, kuris bus taikomas po 2000 m. gruodžio 31 d., dydį.Valstybės narės taip pat gali taikyti vieną ar du sumažintus tarifus. Šie tarifai išreiškiami apmokestinamosios vertės procentu, kuris negali būti mažesnis kaip 5 %, ir taikomi tik H priede nurodytoms tiekiamų prekių ir teikiamų paslaugų kategorijoms."2 straipsnis1. Valstybes narės priima įstatymus ir kitus teisės aktus, kurie, įsigalioję iki 1999 m. sausio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.Ji taikoma nuo 1999 m. sausio 1 d.4 straipsnisŠi direktyva skirta valstybėms narėms.Priimta Briuselyje, 1999 m. gegužės 25 d.Tarybos varduPirmininkasH. Eichel[1] OL C 409, 1998 12 30, p. 13.[2] Nuomonė pareikšta 1999 m. kovo 23 d. (dar nepaskelbta Oficialiajame leidinyje).[3] OL C 101, 1999 4 12, p. 73.[4] OL L 145, 1977 6 13, p. 1. Direktyva su paskutiniais pakeitimais, padarytais Direktyva 98/80/EB (OL L 281, 1998 10 17, p. 31).--------------------------------------------------